
ZAPISNIK 

19. sjednice Vijeća Mjesnog odbora Trnovčica,

održane 19. prosinca 2022.

u prostorijama mjesne samouprave Trnovčica, Trnovčica 2a

s početkom u 18,00 sati

NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 19. sjednicu Vijeća Mjesnog odbora Trnovčica (u dalnjem tekstu: Vijeće).


Bez rasprave,  jednoglasno (7 „za“)  Vijeće prihvaća tekst Zapisnika 18. sjednice Vijeća, održane 28. studenoga 2022., bez izmjena.

Predsjednik daje na glasovanje dnevni red koji je upućen uz poziv za 19. sjednicu Vijeća Mjesnog odbora Trnovčica, nakon čega je navedeni dnevni red jednoglasno prihvaćen (7 „za“) i glasi:

DNEVNI RED

1. Prijedlog postavljanja dodatne ograde na malonogometnom igralištu s umjetnom travom između ulica Klin i Trnovčica – donošenje zaključka.
2. Pitanja, prijedlozi i odgovori.

Ad 1.
Prijedlog postavljanja dodatne ograde na malonogometnom igralištu s umjetnom travom između ulica Klin i Trnovčica

Predsjednik usmeno informira članove Vijeća o predmetu rasprave i odlučivanja. Naime, na malonogometnom igralištu s umjetnom travom koje se nalazi između ulica Klin i Trnovčica, zaključkom Vijeća Mjesnog odbora Trnovčica uvršteno je u Plan malih komunalnih akcija istoga Vijeća izvođenje nadogradnje, odnosno postavljanje dodatne ograde oko istoga igrališta kako bi se ista ograda dodatno povisila što bi posljedično onemogućilo učestalo izlijetanje lopti izvan granica navedenog igrališta na što se gotovo svakodnevno žale građani koji žive u okolnim obiteljskim kućama. Naime, navedenom pojavom se ugrožava sigurno odvijanje prometa, zatim sigurnost osoba i imovine u bližoj okolici navedenog igrališta. S obzirom kako navedeni radovi na navedenoj ogradi do ovoga trenutka nisu izvedeni, postavlja se pitanje u kojem roku bi isti radovi trebali biti izvedeni.
U raspravi sudjeluju svi članovi Vijeća.
Vijeće jednoglasno (7 „za“) donosi 

ZAKLJUČAK 

1. Poziva se nadležno tijelo Grada Zagreba, da Vijeću Mjesnog odbora Trnovčica odgovori na pitanje u kojem roku će biti izvedeni radovi koji obuhvaćaju nadogradnju postojeće ograde oko malonogometnom igralištu s umjetnom travom koje se nalazi između ulica Klin i Trnovčica?
2. Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje radi dostavljanja odgovora na postavljena pitanja iz točke 1. ovoga zaključka.

Ad 2. Pitanja, prijedlozi i obavijesti
Vijeće Mjesnog odbora Trnovčica ukazuje na potrebu redovitog čišćenja, odnosno održavanja odvoda za oborinske vode na svim prometnicama na području Mjesnog odbora Trnovčica, jer za vrijeme obilnijih oborina dolazi do prelijevanja istih zbog neredovitog čišćenja. Ujedno se ukazuje i na potrebu redovitog pražnjenja koševa za otpatke na području Parka poginulih dragovoljaca Trnovčice.
Nakon navedenog nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 18,45 sati.

KLASA: 

URBROJ: 

Zagreb, 19. prosinca 2022.

